
                                                    REFERAT  APROBARE,


     Subsemnatul Dincă Florin Ionuț, primar al Oraşului Boldeşti-Scăeni, supun spre analiza și aprobarea Consiliului Local Proiectul de Hotărâre privind încetarea, prin reziliere, a contractului de concesiune nr. 8663/3/16.05.2023.
În baza OUG nr. 57/2019 privind Codul Administrativ, vă prezint următoarele:
· În anul 2023, Consiliul Local a aprobat, prin HCL nr. 35/27.02.2023, concesionarea prin licitație publică a unui imobil compus din teren în suprafață de 1308 mp și construcții cu suprafața construită de 559 mp/ desfășurată 1113,77 mp,  situat în oraşul Boldeşti-Scăeni, pe strada Bucovului, nr. 27, T 40, Cc 1894, NC 23747.
· Prin licitație publică, contractul de concesiune a fost atribuit către CENTRUL MEDICAL ADAM SRL, prin contractul nr. 8663/16.05.2023, pentru o perioadă de 49 de ani.
· Prin adresa înregistrata cu nr. 11239/08.07.2024 , dl. Matei Bogdan- Ionuț, în calitate de administrator al  CENTRULUI MEDICAL ADAM SRL, notifică intenția de a înceta contractul de închiriere , din cauza costurilor prea mari pentru reparații.
· Conform Art. 3 din contractul de concesiune, plata redevenței trebuia achitată în primii 47 de ani ai concesiunii, începând cu 01.01.2025.
· Printre obligațiile ce revin concesionarului, potrivit contractului de concesiune menționat mai sus, este si aceea de a solicita și a obține Certificatul de urbanism pentru investițiile admise conform reglementarilor urbanistice în vederea îndeplinirii obiectivului concesiunii si  Autorizația de construire, in termenele stabilite prin Art.8, alin.5. Aceste obligații contractuale nu au fost îndeplinite de către concesionar.
· Potrivit dispoziţiilor art.10(1), lit. c)  din contract, contractul  poate înceta cu reținerea garanției de buna execuţie a contractului, cu titlu de garanție. 
· Imobilul care a făcut obiectul concesiunii va reveni concedentului iar Consiliul Local va dispune pe viitor asupra destinației acestuia.

Față de cele prezentate mai sus, propun a se constata încetarea, prin reziliere, a contractului de concesiune nr. 8663/16.05.2023, încheiat cu CENTRUL MEDICAL ADAM SRL.

Vă mulțumesc anticipat!

PRIMAR,
DINCA FLORIN IONUT



Consiliului Local al Oraşului Boldeşti-Scăeni

